นครบาลหารือตลาดรักษาความปลอดภัย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ผบช.น.เข้าพบเอ็มดีตลาดหุ้น เตรียมแผนรองรับมาตรการความมั่นคง เพราะตลท. เป็นสัญลักษณ์สำคัญภาคการเงินของประเทศ
พล.ต.ท.สัณฐาน ชยนนท์ ผู้บัญชาการตำรวจนครบาล (ผบช.น.) เปิดเผยว่า ได้เดินทางมาเข้าพบนางภัทรียา เบญจพลชัย กรรมการและผู้จัดการตลาดหลักทรัพย์แห่งประเทศไทย เพื่อเตรียมแผนรองรับมาตรการความปลอดภัยก่อนที่จะพิจารณาคดียึดทรัพย์ของพ.ต.ท.ทักษิณ ชินวัตร อดีตนายกรัฐมนตรี ซึ่งตลาดหลักทรัพย์เป็นศูนย์กลางของภาคการเงิน มีความอ่อนไหว ส่งผลกระทบต่อความเชื่อมั่นการลงทุนและความมั่นคงของชาติ 
“ตั้งแต่วันนี้จะมีสายตรวจตลอด 24 ชั่วโมง และตำรวจประจำ 4นาย จาก 191 ตำรวจพื้นที่สน.ลุมพินี และเจ้าหน้าที่ทหารเข้าร่วมดูแลด้วย หากเกิดเหตุตำรวจสามารถรวมกำลังพลได้ภายใน 10 นาที” พล.ต.ท.สัณฐาน กล่าว
พล.ต.ท.สัณฐาน กล่าวต่อว่า การเตรียมแผนครั้งนี้เป็นแผนรองรับที่นายสุเทพ เทือกสุบรรณ รองนายกรัฐมนตรีได้มอบหมายให้ดูแลจุดเสี่ยงพื้นที่สำคัญต่างๆ
นางนารี บุญธีรวร ผู้ช่วยกรรมการผู้อำนวยการ สถาบันกองทุนเพื่อพัฒนาตลาดทุน กล่าวว่า เจ้าหน้าที่ตำรวจได้มีการประสานงานกับตลาดหลักทรัพย์ เพื่อเตรียมแผนรองรับตามมาตรการความมั่นคงของประเทศ ซึ่งตลาดพร้อมให้ความร่วมมืออย่างดี